**Utarbeidet veileder for kamper og arrangement**

**Veilederen for gjennomføring av kamper og arrangement BIL Håndball er nå klar.**

Innhold:

1. [Generelt](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428920)
2. [Smittevernets «gylne treenighet»](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428921)
3. [Hovedpunkter](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428922)
4. [Definisjoner](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428923)
5. [Kamparrangement – telling og registrering](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428924)
6. [Håndballbanen](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428925)
7. [Dommerens ansvar](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428926)
8. [Lagenes og utøvernes ansvar](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428927)
9. [Arrangørens ansvar](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428928)
10. [Kiosk/utsalgssted](https://www.handball.no/nyheter/2020/08/veileder-for-kamp-og-arrangement/?regionId=609#_Toc49428929)

**1. Generelt**

Denne veilederen til Bil Håndball kommer i tillegg til [protokoll for barne- og ungdomshåndballen](https://www.handball.no/nyheter/2020/05/handballens-egen-veileder-for-smittevern/#_Toc48117498).

Disse to dokumentene komplementerer hverandre og er i felleskap gjeldende som retningslinjer. Nye retningslinjer fra myndighetene vil føre til endringer og oppdateringer i dette dokument. Lokale helsemyndigheter kan ha ytterligere retningslinjer som kommer i tillegg til dette dokumentet. Se Brønnøy kommune sine nettsider

**2.** **Smittevernets «gylne treenighet»**

1. Bil Håndball mener om du føler deg syk – hold deg hjemme – alltid. Dette gjelder for alle grupper: Spillere – trenere – lagledere – funksjonærer – tilskuere – osv.

2. God hånd- og hostehygiene skal praktiseres på trening og kamp – alltid.

3. Hold avstand og unngå nærkontakt utenfor trening og kampaktiviteten som foregår innenfor spillebanen – alltid.

*Husk at alle skal følge 1-meters regelen – til enhver tid – med unntak av spillere i oppvarming og trenings-/kampaktivitet.*

**3.** **Hovedpunkter**

Hovedpunkter for å gjennomføre kamper og arrangement:

* Maks 65 tilskuere på arrangementet da kun tribune brukes for publikum.
* Gode rutiner for renhold, da BIL Håndball har egen instruert vaskere for spesifikk Brønnøyhallen
* Brønnøysund Håndball vil foreta registrering av alle personer som inngår i arrangementet ved at det føres smitteværnslister ved alle inngangsdører i hallen.

Offentlige myndigheters krav til offisielle reglementer skal etterleves fullt ut. Her finner dere [den nasjonale veilederen for smittevern i idretten](https://www.helsedirektoratet.no/veiledere/smittevern-for-idrett-covid-19/innledning#arrangementer-treningsareal-og-garderober).

**4. Definisjoner**

* *Deltakere:* spillere og publikum
* *Funksjonærer:* alle andre som er nødvendige for gjennomføring av et arrangement
* Som *kamparrangement* regnes:
	+ Obligatoriske kamper (seriekamper, cuper og andre kamper berammet av NHF eller Region)
	+ Godkjente turneringer, her vil smittevernregler for den aktuelle kommune/klubb bli fulgt.
	+ Treningskamper med publikum. På disse vil det foreligge et smittevernsregime lik det som blir fulgt på organiserte treninger.

**5. Kamparrangement – telling og registrering**

Det totale antall deltagere (spillere og publikum) i håndballhallen/arenaen, skal aldri overskride 100. I de 65 tilskuerne kommer funksjonærene som er nødvendig for gjennomføringen av arrangementet.

* Deltakere inkluderer spillere og tilskuere.
* BIL Håndball finner i samarbeid med halleier den konkrete kapasiteten for hallen, som ivaretar 1-metersregelen utenfor spilleflaten. Det skal føres oversikt over ALLE som inngår i arrangementet.
* **Lagene plikter selv å registrere lister over samtlige utøvere og støtteapparat som er med i gruppen til den aktuelle kampen. I de klassene og nivåene hvor det brukes elektronisk kamprapport er dette tilstrekkelig.**
* Listen skal inneholde fullt navn og telefonnummer og lagres i 10 dager hos arr.ansvalig, for så å makuleres/slettes.
* BIL Håndball velger selv metode for registrering og lagring, men lagring vil foregå på en sikker måte, og listene vil være tilgjengelig på kort varsel dersom helsemyndighetene får behov for å gjennomføre smittesporing.

**6. Håndballbanen**

* 1-metersregelen vil bli overholdt på innbytterbenken.
* Spillere, lagledere og dommerne skal ikke håndhilse med hverandre.
* Sekretariat vil utformes slik at tidtaker og sekretær samt speaker kan sitte med minimum 1 meters avstand.
* Ved behov for at funksjonær eller andre skal inn på banen for å tørke væske, må spillere og dommere vike plass slik at 1-metersregelen overholdes.
* Det vil ikke være sidebytte i kamper i 16-årsklassen og yngre. Lagene skal benytte samme side og innbytterbenk i begge omganger.
* **Renhold av benker skal gjennomføres av arrangør når nytt lag skal benytte innbytterbenken.**
* Ved arrangement i barnehåndballen (4-er-håndball) vil det arrangeres på to flater per ordinære håndballbane. Deltakerne skal komme inn og forlate banen etter anvisning fra kampvert.

**7. Dommerens ansvar**

* Dommerne i BIL Håndball omfattes av de samme krav til smittevern som øvrige aktører.
* Dommerne skal så langt det er mulig følge 1-metersregelen, men vil i gitte situasjoner måtte fravike avstandsregelen i kraft av sin funksjon og myndighet.
* Dommerne i BIL Håndball plikter å sette seg inn i idrettens smittevernregler. All informasjon om dette finnes på Facebook gruppen: BIL Håndball – Dommere 2020/2021
* Ved symptomer på Covid-19 skal det meldes forfall.
* **Dommeren skal påse at det ikke blir foretatt sidebytte i aldersklassene J/G 16 og yngre.**

**8. Lagenes og utøvernes ansvar**

Alle trenere, lagledere og utøvere har eget ansvar for å sette seg inn i og påse at man forholder seg til gjeldende smittevernregler for arrangementet. Trenere og lagledere har ansvar for sine grupper.

* Lagene plikter å registrere lister over samtlige i støtteapparatet som ikke er registrert elektronisk (kampprotokoll), men som er med i gruppen til den aktuelle kampen.
* Laglederne har ansvar for at 1-metersregelen blir opprettholdt på egen innbytterbenk.
* Laglederne skal holde 1 meters avstand til spillerne også under lagenes time-out.
* Alle lagledere og dommere som signerer kamprapporten skal desinfisere hender før og etter bruk av pc/nettbrett. Desinfiseringsmiddel finnes i sekretariatet.
* Det kan være begrensede eller ingen garderobefasiliteter tilgjengelig. Oppfordre utøverne til å komme ferdig skiftet til kamp.
* Tilreisende lag kan ved forespørsel få tildelt garderober i henhold til antall spillere. Det er trener/lagleders ansvar at spillerne holder 1-meters avstand i garderobe og dusjanlegg. Garderobene vil være nyvasket og desinfisert ved ankomst og ved endt bruk skal lagleder/trener melde fra til kampvert slik at garderoben blir vasket, desinfisert og låst.
* BIL Håndball ber lagene være kreative når det gjelder oppvarming til kamper. Det kan ikke forventes tilgjengelig tid på banen til oppvarming da vi kun har 30 minutter til vasking/desinfisering før ny kamp.
* Hvert lage skal ha med egen håndsprit eller liknende, dette for å redusere trykket på de dispenserne som er satt ut i områdene som er forbeholdt tilskuerne og funksjonærene.

**9. Arrangørens ansvar**

**BIL Håndball skal oppnevne en arrangøransvarlig/smittevernansvarlig for kampen/arrangementet.

Før, underveis og etter kampen/arrangementet skal arrangøransvarlig forsikre seg om at følgende er ivaretatt:**

* **BIL Håndball skal påse at det ved hvert arrangement er tilstrekkelig antall funksjonærer som innehar informasjon og opplæring til å ivareta punktene beskrevet nedenfor. Som et minimum skal BIL Håndball ha funksjonærer som ivaretar følgende områder:**
	+ **Registrering og innsamling av kontaktinfo for deltakere og publikum.**
	+ **Legg til rette for kontaktløs betaling for inngangsbilletter, som vipps eller bankterminal.**
	+ **Rutiner for å overholde maksgrensen på 100 inkludert deltakere, tilskuere og funksjonærer.**
	+ **BIL Håndball vil ha en tribunevert som skal påse at 1-metersregelen overholdes.**
	+ **En vert som loser utøverne inn og ut av banen før kamp, i pausen og etter kamp.**
	+ **Renhold av innbytterbenker, sekretariatbord, ball samt målstenger vil bli ivaretatt av funksjonærene i sekretariatet mellom hver kamp.**
	+ **Speakertjenesten skal opplyse om retningslinjer vedr. smittevern….**
* **Nødvendig smittevernutstyr som skal være til stede:**
	+ **Håndsprit eller andre egnede rengjøringsmidler som overflatedesinfisering.**
	+ **Tørkepapir.**
	+ **Engangsmopper til å tørke av væske på banen ved behov.**
	+ **Egnet sted til å kaste avfall**
* Innbytterbenkene merkes med farget tape, for å forenkle overholdelse av 1-metersregelen for innbytterne underveis i kampen. Der det er mulig settes det inn ekstra benker/stoler. Det dispenseres derfor fra spillereglenes punkt om innbytteområde så lenge denne veilederen er gjeldende.
* **Bruk av garderober i hallen er tillatt så lenge 1 meters avstand opprettholdes av brukerne, og at arrangør rengjør kontaktflater før nytt lag kan ta garderoben i bruk. Kampvert skal kontaktes før garderober blir utlevert. Se kap. 8 kulepunkt 6**
* Dersom smittevernregler om avstand og renhold ikke kan gjennomføres, skal garderober begrenses/ikke benyttes.
* **Alle toaletter vil få forsterket renhold og kontaktflater skal rengjøres hyppigere enn tidligere.**
* **Dersom hallen har flere mulige innganger og utganger, skal det søkes løsninger hvor inngang og utgang skjer i hver sin dør. Dette for å lette trykket ved skifte av utøvere, lag og tilskuere mellom kamper**. Dersom slik mulighet ikke finnes, skal alle som skal forlate området først ut, før nye utøvere og tilskuere slippes inn.
* BIL Håndball skal gi tilgjengelig informasjon til deltakere om gjeldende retningslinjer for hallen og arrangementet. Dette gjøres av kampvert og speaker

**10. Kiosk/utsalgssted**

Dersom kiosk eller annet utsalgssted skal benyttes under arrangementet, gjelder følgende retningslinjer:

* Det vil bli oppnevnt en ansvarlig for utsalgsstedet.
* Kiosken/utsalgsstedet skal følge de generelle regler for serveringssteder.
* **Det er ikke tillatt med selvbetjening av kaffe, drikke eller mat. Alt skal serveres i porsjoner av de som betjener utsalgsstedet. Mat skal serveres i enkel innpakning.**
* Det vil bli oppmerket avstandslinjer i område for kundene.
* Godt renhold og tilgjengelig håndsprit eller liknende vil være satt frem.
* Det vil bli vurdert innhold i utsalgsstedets meny, slik at det gjøres så enkelt som mulig å overholde smittevern.
* ***Plassering av utsalgsstedet vil bli nøye vurdert med hensyn til å unngå opphopning av mennesker***, og at det ikke hindrer inngang og utgang til spilleflatene, tribune og inngangspartiet til hallen.
* Det vil bli lagt til rette for kontaktløs betaling via kort eller telefon.